Wikidata Aequatoria
Res apud Vicidata repertae:Aequatoria: insigneAequatoria: insigneAequatoria: vexillumAequatoria: vexillum
*Terra continens*: America Australis  
*Territoria finitima*: Peruvia, Columbia  
*Locus*: 1°0′0″S 78°0′0″W  
*Caput*: Quitum  
*Nomen officiale*: República del Ecuador, Republic of Ecuador, République de l'Équateur, Republik Ecuador, 厄瓜多共和國, República do Equador, Ikwayur Runaq Imayka, Repubblica dell'Ecuador, Res Publica Aequatoriae, எக்வடோர் குடியரசு, Republiek Ecuador, República de l'Equador, Cộng hòa Ecuador, 에콰도르 공화국, ইকুয়েডর প্রজাতন্ত্র, Республика Эквадор, エクアドル共和国, ईक्वाडोर गणराज्य, جمهورية الإكوادور, Republik Ekuador, جمہوریہ ایکواڈور, جمهوری اکوادور, Republika Ekwadoru, Республіка Еквадор, Ecuador, Republika Ekvador, la République d’Équateur, اکوادورِ جمهوری
**Gestio**

res publica, Respublica praesidentialis  
*Princeps*: Gulielmus Lasso  
*Praefectus*: Gulielmus Lasso  
*Consilium*: National Assembly  
*Iudicium*: National Court of justice  
http://www.turismo.gob.ec/, https://educacion.gob.ec/, http://www.culturaypatrimonio.gob.ec/, http://www.cancilleria.gob.ec/ Situs interretialis
**Populus**

*Numerus*: 18 000 062  
*Sermo publicus*: lingua Hispanica, quichua, Shuar  
*Zona horaria*: UTC-5, UTC−6, Pacific/Galapagos, America/Guayaquil  
*Moneta*: dollarium Civitatum Foederatarum
**Commemoratio**

*Paean*: Salve, Oh Patria  

**Sigla**

*ISO* EC, ECU, 218; *IOC* ECU  
*Dominium interretiale*: .ec  
*Praefixum telephonicum*: +593  
*Siglum autoraedarum*: EC
**Aequatoria** (Hispanice *Ecuador*), publice **Res Publica Aequatoriae** (Hispanice *República del Ecuador*), est civitas sui iuris Americae Australis, a septentrione Columbiae et austroriente Peruviae sita, et ab Oceano Pacifico finitima est. Praeter terram continentalem, Aequatoria insulas Testudinarias (Hispanice *Islas Galápagos*) possidet, 972km a litore distantes, quod est proximum illis insulis. 256.370 km² latum territorium Aequatoriale Linea secatur. Caput est Quitum, sed Guaiaquilum est maxima urbs et oeconomice prima.

Historia
--------

Res Publica Aequatoriae una trium civitatum a *Magnae Columbiae* collapsione anno 1830 emergentium est (alii Columbia et Venetiola).

Inter annos 1904 et 1942, Aequatoria terras in bellis cum vicinis civitatibus amisit.

Anno 1941, pugna territorialis inter Aequatoriam et Peruviam eos ad "Tabulas Fluminis Ianuarii" duxit ratas factas die 29 Ianuarii 1942, quae fiduciarios limites statuerunt. Bellicus status usque ad 26 Octobris 1998 permansit, cum praesides Jamil Mahuad (Aequatoriae) et Albertus Fujimori (Peruviae) pactum Atam Brasiliam nominatum signaverunt, per quod Peruvia sui territorii chiliometrum quadratum concessit in loco nominato Tiwintza, ubi quattuordecim Aequatoriani milites sepulti erant. Ambae civitates commercialia foedera et pacta navigationis signaverunt per quae Aequatoria liberum per Amazonum flumen navigationis ius habet.

Die 16 Aprilis 2016 (tempore Aequatriae nocte), terrae motus magnitudine 7.8 tulit, a quo plus 300 homines mortui sunt, inter alia, in capite Quitum.

Politia
-------

Aequatoria est Unitaria Praesindentialistica Res Publica. Secundum Constitutionem anni 1979, praeses et praeses vicarius per suffragium populare directum secretumque quadriennio eliguntur. reelectio secundo mandato prohibetur. Potestas legifera a Congressu Nationale, unicamerale, cum 77 sodalibus (12 nationalibus vicariis et 65 provincialibus per suffragium directum mandatis quadriennialibus et biennialibus, proprie, electis) exercetur. Praeses suos administros et provinciales gubernatores legit.

Subdivisiones
-------------

Aequatoriae tabula cum suis viginti duabus provinciis.
Praesens praeses Aequatoriae, Gulielmus Lasso.
Aequatoria in quattuor regiones geographice dividitur:
**Montuosam** (Hispanice *Sierra*), **Litoralem** (Hispanice *Costa*), **Amazonicam** (Hispanice *Amazónica*) et **Insularem** (Hispanice *Insular*).

Politice administrativeque Aequatoria in viginti duas provincias, quae etiam in 219 cantones dividuntur, dividitur. Cantones vicissim in parochias dividuntur, quae in urbanas parochias et rurales ordinantur.

Infra provinciarum in suis respectivis geographicis regionibus relatio quarum nomina latinizata sunt (originalia nomina Hispanica inter signa inclusionis sunt):

| Provincia | Incolae (census 2001) | Area (km²) | Spissitudo incolarum (incolae/km²) | Caput | Cantones | Parochiae Urbanae | Parochiae Rurales |
| --- | --- | --- | --- | --- | --- | --- | --- |
| *Regio Montuosa* | *5 460 738* | *63 515.9* | *85,97* |
| Azuaium(Azuay) | 599 546 | 7994.7 | 74.99 | Concha (Cuenca) | 15 | 44 | 71 |
| Bolivaria (Bolívar) | 169 370 | 3926.0 | 43.14 | Guaranda | 7 | 10 | 22 |
| Cannarum (Cañar) | 206 981 | 3141.6 | 65.88 | Azoguiae (Azogues) | 7 | 10 | 30 |
| Carcium (Carchi) | 152 939 | 3749.7 | 40.79 | Tulcanum (Tulcán) | 6 | 9 | 28 |
| Cotopaxium (Cotopaxi) | 349 540 | 5984.5 | 58,41 | Latacunga | 7 | 14 | 38 |
| Cimborazum (Chimborazo) | 403 632 | 6470.4 | 62.38 | Riobamba | 10 | 19 | 46 |
| Imbabura | 344 044 | 4614.6 | 74.56 | Ibarra | 6 | 17 | 36 |
| Loia | 404 835 | 10 994.9 | 36.82 | Loia | 16 | 29 | 78 |
| Picincia (Pichincha) | 2 388 817 | 13 270.1 | 180.01 | Quitum | 9 | 48 | 62 |
| Tungurachua (Tungurahua) | 441 034 | 3369.4 | 130.89 | Ambatum (Ambato) | 9 | 26 | 44 |
| *Regio Litoralis* | *6 056 223* | *68 323.7* | *88.64* |
| Aurea (El Oro) | 525 763 | 5817.4 | 90.38 | Machala | 14 | 32 | 55 |
| Smaragdi (Esmeraldas) | 385 223 | 15 895.7 | 24.23 | Smaragdi (Esmeraldas) | 7 | 16 | 66 |
| Guaiae (Guayas) | 3 309 034 | 20 566.0 | 160.90 | Guaiaquilum | 28 | 56 | 46 |
| Flumina (Los Ríos) | 650 178 | 7150.9 | 90.92 | Babahoium (Babahoyo) | 12 | 35 | 15 |
| Manabium (Manabí) | 1 186 025 | 18 893.7 | 62.77 | Portus Vetus (Portoviejo) | 22 | 49 | 58 |
| *Regio Amazonica* | *548 419* | *115 744.9* | *4.74* |
| Morona-Sanctus Iacobus (Morona-Santiago) | 115 412 | 23 796.8 | 4.85 | Macae (Macas) | 12 | 16 | 46 |
| Napus (Napo) | 79 139 | 12 483.4 | 6.34 | Tena | 5 | 5 | 23 |
| Pastaza | 61 779 | 29 325.0 | 2.11 | Puium (Puyo) | 4 | 4 | 19 |
| Samura-Cincipum (Zamora-Chinchipe) | 76 601 | 10 456.3 | 7.33 | Samura (Zamora) | 9 | 12 | 27 |
| Sucumbii (Sucumbíos) | 128 995 | 18 008.3 | 7.16 | Nova Loia (Nueva Loja) | 7 | 7 | 31 |
| Orellana | 86 493 | 21 675.1 | 3.99 | Franciscus Orellanensis (Francisco de Orellana) | 4 | 4 | 16 |
| *Regio Insularis* | *18 640* | *8010.0* | *2.33* |
| Insulae Testudinariae (Galápagos) | 18 640 | 8010.0 | 2.33 | Portus Baquerizi Moreno (Puerto Baquerizo Moreno) | 3 | 3 | 5 |
| *Zonae indelimitatae* | *72 588* | *775.2* | *93.64* |
| **Tota Aequatoria** | **12 156 608** | **256 369.7** | **47.42** | **Quitum** | **219** | **465** | **834** |

Oeconomia
---------

Monumentum Guaiaquili, quod commemorat colloquium inter Simonem Bolívar et Iosephum Sancti Martini
Aequatoria ponderis petrolifera deposita habet, circa 40 centesimas exportationum et circa 1/3 gubernationalis lucri variis annis abhinc constituentia. Ergo in pretio huius commoditatis fluctuationes oeconomiam civitatis significative affectant. 1990 decennio exeunte, civitas pessimam crisem passa est, ubi naturales clades cum petroleosi dolii pretii casibus competentes civitatem ad oeconomicam collapsionem duxerunt.

Oeconomia amelioravit ubi Gustavus Noboa, Ianuario anni 2000 praesidentiam assumens, substantialiter oeconomiam corrigere et cum internationalibus pecuniariis institutis relationes ameliorare potuit. Gustavus Noboa ad civitatis nomisma, sucreum, pro Civitatum Foederatarum Americae dollario Martio anni 2000 substituendum evexit.

Februario anni 2003, novus electus praeses Lucius Gutierrex (Lucio Gutiérrez) sumptuum damnum et magnum debitum externum invenit. Petrolei reditibus uti et ab Aerario Monetario Internationale majus auxilium quaerere promisit.
Die 15 Ianuarii 2007, muneris captio praesentis praesidis Raphaelis Correa, plebis scitum convocatum est de constitutionalibus mutationibus quae Aequatorianam oeconomiam affectare et debiti externi solutionem revisere possent.

Geographia
----------

Aequatoria minimarum civitatum in America Meridionali una et, cum Chilia, sola Brasiliae haud finitima est. Prospectus Andibus, civitatis centrum de Septemtrione ad Meridiem transeuntibus cum culmine 6.267 m alto, Cimboraco (practice in media civitate), dominatur. Andium Oriente, circa 1/4 territorii in planitie Amazonica integratum est, et Occidente una latissimarum litoralium planitierum in Austroamericano Pacifici litore patet.

Cotopaxium mons ignifer
Caput, Quitum, in Andibus est et non est maxima urbs in civitate, sed Guajaquilum, maris portus in sinu Guaiaquilense, Austroccidente.
Caelum secundum altitudinem variat, tropicale in litore et in Amazonia et frigidius se facit quotiescumque auget altitudo versus Andes.
Aequatoria etiam archipelagum Testudinarium, circa 1000km a continente situm, possidet.

In Aequatoria quattuor zonae praecipue eminent:

* Litus: Partem "Cioci (Choco) biogeographici" facit. Occidente civitatis est, plana fertilisque zona cum parca altitudine. In hac zona maxima urbs Aequatoriana est: Guaiaquilum.
* Montes: Ad Aequatorianam partem Antisensem respondet, de Septemtrionem in Meridiem civitatem in partes duas dividit. Cum altissimis altitudinibus, cum aliquibus culminibus amplius 6.000 m superantibus, etiam varios vulcanos adhuc activos velut Tungurahuam cujus ultima eruptio anno 1999 accidit possidet. Super montes Antisenses aliquae principalium urbium (velut caput Quitum, Concha,Riobamba etc...) statuuntur.
* Oriens: Lineae Aequatorialis Oriente Silva Amazonica pars est, cuius clima umidum calidumque est.
* Insulae Testudinariae.

Demographia
-----------

Aequatoriani ethnice diversi sunt. Maximus ethnicus globus (65% incolarum) a Mixticiis, mixtis prognatis Hispanicorum colonorum et Americanorum indigenarum, formatur. Indigenae Americani secundi in numero et 25% incolarum constituunt. Albi, praesertim Creoli, immixti antiquorum Hispanicorum colonorum prognati, non minus quam alii immigrantes Europaei et Latinae Americae solum 7% incolae sunt. Parva Afraequatorian minoritas, Mulatos et Zambos includens, in Smaragdis et Imbabura provinciis 3% incolarum formans amplie statuitur.

Confoederatio Nationalitatum Indigenarum Aequatoriae (CONAIE) 27 nationalitatum clare identificatarum exsistentiam recognoscit quae etiam Civitate recognitae sunt, ergo quae eis eorum politicae oeconomicaeque ordinationis systemata recognoscit et eis aliquod autogubernationis in eorum territoriis concedit. Recognitae nationalitates cum latinizato nomine sunt(inter signa exclusionis nomen Hispanicum:

* *Quichua de la sierra*. Dividuntur in varias communitates; Caiambiam (*Cayambi*), Cannariam (*Cañari*), Cibuleam (*Chibuleo*), Otavalam (*Otavalo*), Quitam (*Quitu*), Panzaleam (*Panzaleo*), Guarangam (*Guaranga*), Puruham (*Puruhá*), Saraguram (*Saraguro*), Salasacam (*Salasaca*), Caranquiam (*Caranqui*) et communitatem Natabuelam (*Natabuelo*); linguá Quechua loquuntur.
* Acuari (*Achuar*) Pastazam et Moronam Sanctum Jacobum provincias incolunt; quorum lingua Achuarica est.
* Aëcofani (*A'í-Cofán*) in Sucumbiis; Aëngaece (*aíngae*) loquuntur.
* Huaoranii (*Huaorani*) in provinciis Pastazae et Orellanae, inter Napum flumen (*Napo*) et flumen Curaraium (*Curaray*); Huaotererice (*huao terero*) loquuntur.
* Xibări (*Shuar* vel *Híbaros* vel *Hívaros*) in Pastaza, Morona-Sancto Jacobo et Samura-Chinchipo; Xibarice loquuntur.
* Sioni (*Siona*) et Secoii (*Secoya*) in provincia Sucumbiorum; linguá Quechua (*Quechua*) loquuntur.
* Zapări (*Zápara*) in Pastaza.
* *Quechuas del Amazonas*, in provinciis Napi, Pastazae et Sucumbiorum; linguá Quechua loquuntur.
* Afraequatoriani (*Afroecuatorianos*) in valle Chotae et in provincia Smaragdorum; Hispanice loquuntur.
* Ciacicaiapi (*Chachi-Cayapa*) in Smaragdis; Ciapalaice (*cha'palaa*) et Avapitice (*awapit*) loquuntur.
* Epĕri (*Épera*), etiam in zona Smaragdorum.
* Huancavilci (*Huancavilca*) in Guaiarum provincia, in cantone Sanctae Hellenae.
* Manti (*Manta*) in provincia Manabii, in cantonibus Hipihapae, et Montis Christi. Hispanice loquuntur.
* Tsacĭli vel Colorati (*Tsáchila* vel *colorados*) circum Sanctum Dominicum Coloratorum.

Considerabiles Aequatorianorum expatriatorum communitates in Hispania et in Italia, sicut per Europam, Civitates Foederatas, Canadam et Iaponiam sunt. 7 000 000 hominum ex Aequatoria de anni 1999 oeconomica crise? emigravisse aestimantur, totique Aequatoriani expatriati circa 2.5 miliones sunt.

Regio silvarum tropicarum orientem montanum versus vix incolitur et solum circa 3 centesimas incolarum continet.

Publicum educativum systema gratis est et praesentia compulsoria est natis quinque ad quattuordecim annos. Publicarum scholarum provisio minor rebus necessariis est, et classium magnitudo crebro nimia est, et paucarum fortunarum familiae saepe educationem solvent. Nihilominus, Ministerium Educationis solum 76 centesimae puerorum sex annos scholarizationis terminare refert. Ruralibus in areis, solum 10 centesimae puerorum lycaeum eunt. Ministerialia statistica medium numerum annorum completorum 6.7 dant. Aequatoria sexaginta et unam universitates, multae quarum nunc graduati gradus offerunt, quamquam solum 87 centesimae facultatum in publicis universitatibus graduati gradus possidet. Trecenta superiora instituta duos aut tres annos postsecundariae vocationalis aut technicae exercitationis offerunt.

Religio
-------

Fere 70 centesimae Aequatorianorum sunt Christifideles Ecclesiae Catholici Romanae. Indigenae fides et Christianismus ruri aliquando syncretizantur. Crescens Protestantium fiderum numerus etiam est. Multa festa et annuales? pompae religiosis celebrationibus fundantur. Parva Musulmana minoritas est, pauca milia fidelium assecuta. Iudaica communitas circiter mille fideles habet, quorum plerique Germanicam aut Italam originem habent; etiam adsunt Sepharditae Iudaei.

Notae
-----

1. ↑  Carolus Egger, *Sermo Latinus Hodiernus: Acta Diurna* (1986), p. 40
2. ↑  Ebbe Vilborg. *Norstedts svensk-latinska ordbok*. Editio secunda anni 2009.
3. ↑
4. ↑  Journal zur Kunstgeschichte und zur allgemeinen Litteratur, Volumen 16 ab Christophoro Amadeo von Murr

Nexus interni
-------------

* Historia Aequatoriae
* Santa Ana-La Florida
* Museum Palaeontologicum Megatherium

Regiones, civitates et territoria Americae

|  |  |
| --- | --- |
| Regiones | America Septentrionalis · Media America · Insulae Caribicae · America Australis |
| Civitates | Aequatoria · Antiqua et Barbuda · Argentina · Bahamenses insulae · Barbata · Beliza · Bolivia · Brasilia · Canada · Chilia · Civitates Foederatae Americae · Columbia · Costarica · Cuba · Dominica · Dominicana res publica · Granata · Guatimalia · Guiana · Haitia · Honduria · Iamaica · Mexicum · Nicaragua · Panama · Paraquaria · Peruvia · Salvatoria · Sancta Lucia · Sanctus Christophorus et Nevis · Sanctus Vincentius et Granatinae · Surinamia · Trinitas et Tabacum · Uraquaria · Venetiola |
| Territoria | Anguilla · Aruba · Boni Aëris insula · Caimanenses insulae · Curacensis insula · Falklandia · Groenlandia · Guadalupa · Guiana Francica · Martinica · Montserrat · Portus Dives · Saba · Sanctus Bartholomaeus · Sanctus Martinus · Statia · Turcenses et Caicenses insulae · Virginis Insulae Americanae · Virginis Insulae Britannicae |

*Opus geopoliticum • Nationes mundi • America**Capsae cognatae:* Africa • Asia • Europa • Oceania

Aequatoria : politica

Praesides Aequatoriae

|  |  |
| --- | --- |
|  |  |
| Ioannes Iosephus Flores • Vincentius Rocafuerte • Ioannes Iosephus Flores • Iosephus Ioachimus de Olmedo • Vincentius Raimundus Roca • Manuel de Ascásubi • Didacus Noboa • Iosephus Maria Urvina • Franciscus Robles • Gabriel García Moreno • Raphael Carvajal • Hieronymus Carrión • Petrus Iosephus de Arteta • Ioannes Xaverius Espinosa • Gabriel García Moreno • Manuel de Ascásubi • Gabriel García Moreno • Franciscus León Franco • Iosephus Xaverius Eguiguren • Antonius Borrero • Ignatius de Veintemilla • *Administratio ad interim* • Raimundus Borrero y Cortázar • Raphael Pérez • Iosephus Placidus Caamaño • Petrus Iosephus Cevallos • Antonius Flores Jijón • Aloisius Cordero Crespo • Vincentius Lucius Salazar • Eloy Alfaro • Leonidas Plaza • Lizardo García • Eloy Alfaro • Carolus Freile Zaldumbide • Aemilius Estrada • Carolus Freile Zaldumbide • Franciscus Andrade Marín • Alfredus Baquerizo • Leonidas Plaza • Alfredus Baquerizo • Iosephus Aloisius Tamayo • Gonzalo Córdova • Aloisius Telmo Paz • *Administratio ad interim* • Humbertus Albornoz • Iulius Henricus Moreno • Isidro Ayora • Aloisius Larrea Alba • Alfredus Baquerizo • Carolus Freile Larrea • Albertus Guerrero Martínez • Ioannes de Deo Martínez • Abaelardus Montalvo • Iosephus Maria Velasco Ibarra • Antonius Pons • Benignus Andrade Flores • Fridericus Páez • Albertus Enríquez Gallo • Manuel Maria Borrero • Aurelius Mosquera • Carolus Alberto Arroyo del Río • Andreas Córdova • Iulius Henricus Moreno • Carolus Albertus Arroyo del Río • Iulius Theodorus Salem • Iosephus Maria Velasco Ibarra • Carolus Mancheno Cajas • Marianus Suárez • Carolus Iulius Arosemena Tola • Galo Plaza • Iosephus Maria Velasco Ibarra • Camillus Ponce Enríquez • Iosephus Maria Velasco Ibarra • Carolus Iulius Arosemena Monroy • Raimundus Castro Jijón • Telmo Vargas • Clemens Yerovi • Otto Arosemena • Iosephus Maria Velasco Ibarra • Gulielmus Rodríguez • Alfredus Poveda • Iacobus Roldós Aguilera • Osvaldus Hurtado • Leo Febres Cordero • Rodericus Borja Cevallos • Sixtus Durán Ballén • Abdalá Bucaram • Rosalia Arteaga • Fabianus Alarcón • Jamil Mahuad • Gustavus Noboa • Lucius Gutiérrez • Alfredus Palacio • Raphael Correa • Lenín Moreno • Gulielmus Lasso
*Opus geopoliticum • Duces civitatum Americanarum hodiernarum**Capsae cognatae:* Cancellarii Aequatorienses |
|  |

Cancellarii Aequatorienses (1977–)

|  |  |
| --- | --- |
|  |  |
| Iosephus Ayala Lasso 1977 • Alfredus Pareja Diezcanseco 1979 • Alphonsus Barrera Valverde 1980 • Aloisius Valencia Rodríguez 1981 • Edgarus Terán Terán 1984 • Raphael García Velasco 1987 • Didacus Cordovez Zegers 1988 • Didacus Paredes Peña 1992 • Galo Leoro Franco 1994 • Iosephus Ayala Lasso 1997 • Beniaminus Ortiz Brennan 1999 • Heinz Moeller Freile 2000 • Nina Pacari Vega 2003 • Patricius Zuquilanda 2003 • Antonius Parra Gil 2005 • Franciscus Carrión 2005 • Maria Ferdinanda Espinosa 2007 • Maria Isabella Salvador 2007 • Fander Falconí 2008 • Lautaro Pozo Malo 2010 • Ricardus Patiño 2010 • Gulielmus Long 2016 • Maria Ferdinanda Espinosa 2017 • Iosephus Valencia 2018 • Aloysius Gallegos 2020
*Opus geopoliticum • Ministri a rebus externis civitatum Americanarum hodiernarum**Capsae cognatae:* Praesides Aequatoriae |
|  |